b"\n_START_ARTICLE_\nJoan Vidal i Gayol\xc3\xa0\n_START_SECTION_\nBiografia\n_START_PARAGRAPH_\nTreball\xc3\xa0 com a professor de l'Escola de Turisme Ferran Agull\xc3\xb3 i el 1967 fou secretari de l'Obra del Ballet Popular. Posteriorment fou membre del consell de redacci\xc3\xb3 i d'administraci\xc3\xb3 de Pres\xc3\xa8ncia i el 1976 fou president de la delegaci\xc3\xb3 d'\xc3\x92mnium Cultural del Giron\xc3\xa8s, membre de la comissi\xc3\xb3 permanent del Congr\xc3\xa9s de Cultura Catalana i col\xc2\xb7laborador de la Cambra de Comer\xc3\xa7, Ind\xc3\xbastria i Navegaci\xc3\xb3 de Girona. Tamb\xc3\xa9 col\xc2\xb7labor\xc3\xa0 a la Revista de Girona. _NEWLINE_El 1974 es va adherir a Converg\xc3\xa8ncia Democr\xc3\xa0tica de Catalunya, de la que n'ha estat president comarcal del Giron\xc3\xa8s i responsable de pol\xc3\xadtica municipal. Fou el fundador de l'Assemblea de Catalunya a Girona._NEWLINE_Despr\xc3\xa9s de les eleccions municipals de 1979 fou escollit regidor de l'ajuntament de Girona i el 1979 fou el primer president democr\xc3\xa0tic de la Diputaci\xc3\xb3 de Girona. Cap llista per la circumscripci\xc3\xb3 de Girona a les eleccions al Parlament de Catalunya de 1980 per CiU, fou elegit diputat i nomenat conseller del Governaci\xc3\xb3 del 1980 al 1982. De 1983 a 1984 ha estat president de l'Escola d'Administraci\xc3\xb3 P\xc3\xbablica de Catalunya i president de la part catalana de la Junta de Seguretat._NEWLINE_Despr\xc3\xa9s ha estat president del Centre de Promoci\xc3\xb3 de la Cultura Popular i Tradicional Catalana, gestor de fundacions i associacions i president de l'Obra del Ballet Popular."